جمهور باشقانی رجب طیب اردوغان آنکارادا آذربایجانا حرکتیندن اول اسئنبوغا هاوا لیمانیندا آچیقلاما وئریب.
"وطن محاربه‌سی نتیجه‌سینده آذربایجان اوردوسو قاراباغی ایشغالدان آزاد ائدیب. آذربایجان خالقی پرزیدنت ایلهام علی یئوین رهبرلیگی ایله داوام ائدن بو موجادیله‌ده بؤیوک هم رای‌لیک گؤستریب. شکورلر اولسون کی، بو گون آی اولدوزلو بایراق قاراباغ سماسیندا قورورلا دالغا‌لانیر. 30 ایللیک عدالت‌سیزلیگه سون قویولماسی‌نین سئوینجی یاشانیر. بیز ده ایلک گوندن توتموش آذربایجان-‌لی قارداش‌لاریمیزین حاق‌لی موباریزه‌سینده الیمیزدکی بوتون ایمکان‌لارلا دستک وئردیک. جان آذربایجانا دستکیمیز بوندان سونرا دا داوام ائده‌جک" دئیه جمهور باشقانی رجب طیب اردوغان قئید ائدیب.
سفرین تاریخی اهمیت داشیدیغینی دقته چاتدیران جمهور باشقانی رجب طیب اردوغان شانلی آذربایجان اوردوسونون باکی-دا کئچیرجگی ظفر پارادیندا ایشتیراک ائده‌جک. آذربایجان-تورکیه موناسیبت‌لرینه دایر مهم موذاکیره‌لر آپاریلا‌جاق.
دؤولت باشچی‌سی بیلدیریب کی، ایشغال‌دان آزاد اولونموش تورپاق‌لاردا یئنی‌دن قورما پروسه لری ایله باغلی ایستر سرمایه، ایسترسه ده قوروجولوق ایشلرینده آذربایجانلا بیرلیکده اولاجاغیق.
